CELEX: 42012D0345
Language: sl
Date: 2012-06-20 00:00:00
Title: 2012/345/EU: Sklep predstavnikov vlad držav članic Evropske unije z dne 20. junija 2012 o imenovanju sodnikov in generalnih pravobranilcev Sodišča

29.6.2012   
            
            
               SL
            
            
               Uradni list Evropske unije
            
            
               L 169/60
            
         SKLEP PREDSTAVNIKOV VLAD DRŽAV ČLANIC EVROPSKE UNIJE
   z dne 20. junija 2012
   o imenovanju sodnikov in generalnih pravobranilcev Sodišča
   (2012/345/EU)
   PREDSTAVNIKI VLAD DRŽAV ČLANIC EVROPSKE UNIJE SO –
   ob upoštevanju Pogodbe o Evropski uniji in zlasti člena 19 Pogodbe,
   ob upoštevanju Pogodbe o delovanju Evropske unije ter zlasti členov 253 in 255 Pogodbe,
   ob upoštevanju naslednjega:
   
               (1)
            
            
               Mandat štirinajstih sodnikov in štirih generalnih pravobranilcev Sodišča poteče 6. oktobra 2012. Za obdobje od 7. oktobra 2012 do 6. oktobra 2018 je treba imenovati štirinajst sodnikov in štiri generalne pravobranilce Sodišča.
            
         
               (2)
            
            
               Predstavniki vlad držav članic so 25. aprila 2012 s Sklepom 2012/244/EU (1) imenovali enajst sodnikov in tri generalne pravobranilce Sodišča za obdobje od 7. oktobra 2012 do 6. oktobra 2018.
            
         
               (3)
            
            
               Da se delna zamenjava sodnikov in generalnih pravobranilcev Sodišča zaključi, bi morali predstavniki vlad držav članic imenovati še tri sodnike in enega generalnega pravobranilca na preostala prosta delovna mesta.
            
         
               (4)
            
            
               Vlade držav članic so predlagale obnovitev mandata Antonia TIZZANA in imenovanje Christopherja VAJDE kot sodnikov Sodišča ter obnovitev mandata Paola MENGOZZIJA kot generalnega pravobranilca. Odbor, ustanovljen na podlagi člena 255 Pogodbe o delovanju Evropske unije, je dal mnenje o ustreznosti navedenih kandidatov za opravljanje nalog sodnika ali generalnega pravobranilca Sodišča.
            
         
               (5)
            
            
               Zato bi bilo treba dva sodnika in enega generalnega pravobranilca Sodišča imenovati za obdobje od 7. oktobra 2012 do 6. oktobra 2018. Preostalo delovno mesto sodnika Sodišča bo zapolnjeno naknadno –
            
         SPREJELI NASLEDNJI SKLEP:
   Člen 1
   1.   Za sodnika Sodišča se za obdobje od 7. oktobra 2012 do 6. oktobra 2018 imenujeta:
   
                
            
            
               Antonio TIZZANO
            
         
                
            
            
               Christopher VAJDA.
            
         2.   Za generalnega pravobranilca Sodišča se za obdobje od 7. oktobra 2012 do 6. oktobra 2018 imenuje Paolo MENGOZZI.
   Člen 2
   Ta sklep začne veljati dan po objavi v Uradnem listu Evropske unije.
   
      V Bruslju, 20. junija 2012
      
         
            Predsednik
         
         J. TRANHOLM-MIKKELSEN
      
   
   
      (1)  UL L 121, 8.5.2012, str. 21.